CELEX: 32009B0671
Language: sk
Date: 2009-04-23 00:00:00
Title: Rozhodnutie Európskeho parlamentu z 23. apríla 2009 o absolutóriu za plnenie rozpočtu Európskej agentúry pre obnovu za rozpočtový rok 2007

26.9.2009   
            
            
               SK
            
            
               Úradný vestník Európskej únie
            
            
               L 255/176
            
         ROZHODNUTIE EURÓPSKEHO PARLAMENTU
   z 23. apríla 2009
   o absolutóriu za plnenie rozpočtu Európskej agentúry pre obnovu za rozpočtový rok 2007
   (2009/671/ES)
   EURÓPSKY PARLAMENT,
   
               —
            
            
               so zreteľom na konečnú účtovnú závierku Európskej agentúry pre obnovu za rozpočtový rok 2007 (1),
            
         
               —
            
            
               so zreteľom na správu Dvora audítorov o overení ročnej účtovnej závierky Európskej agentúry pre obnovu za rozpočtový rok 2007 spolu s odpoveďami agentúry (2),
            
         
               —
            
            
               so zreteľom na odporúčanie Rady z 10. februára 2009 (5588/2009 – C6-0060/2009),
            
         
               —
            
            
               so zreteľom na Zmluvu o ES, a najmä na jej článok 276,
            
         
               —
            
            
               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
            
         
               —
            
            
               so zreteľom na nariadenie Rady (ES) č. 2667/2000 z 5. decembra 2000 o Európskej agentúre pre obnovu (4), a najmä na jeho článok 8,
            
         
               —
            
            
               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
            
         
               —
            
            
               so zreteľom na článok 71 a prílohu V k rokovaciemu poriadku,
            
         
               —
            
            
               so zreteľom na správu Výboru pre kontrolu rozpočtu (A6-0169/2009),
            
         
               1.
            
            
               udeľuje riaditeľovi Európskej agentúry pre obnovu absolutórium za plnenie rozpočtu agentúry za rozpočtový rok 2007;
            
         
               2.
            
            
               uvádza svoje poznámky v priloženom uznesení;
            
         
               3.
            
            
               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskej agentúry pre obnovu, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).
            
         
      
         
            Predseda
         
         Hans-Gert PÖTTERING
      
      
         
            Generálny tajomník
         
         Klaus WELLE
      
   
   
      (1)  Ú. v. EÚ C 278, 31.10.2008, s. 13.
   
      (2)  Ú. v. EÚ C 311, 5.12.2008, s. 42.
   
      (3)  Ú. v. ES L 248, 16.9.2002, s. 1.
   
      (4)  Ú. v. ES L 306, 7.12.2000, s. 7.
   
      (5)  Ú. v. ES L 357, 31.12.2002, s. 72.
   UZNESENIE EURÓPSKEHO PARLAMENTU
   z 23. apríla 2009
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej agentúry pre obnovu za rozpočtový rok 2007
   EURÓPSKY PARLAMENT,
   
               —
            
            
               so zreteľom na konečnú účtovnú závierku Európskej agentúry pre obnovu za rozpočtový rok 2007 (1),
            
         
               —
            
            
               so zreteľom na správu Dvora audítorov o overení ročnej účtovnej závierky Európskej agentúry pre obnovu za rozpočtový rok 2007 spolu s odpoveďami agentúry (2),
            
         
               —
            
            
               so zreteľom na odporúčanie Rady z 10. februára 2009 (5588/2009 – C6-0060/2009),
            
         
               —
            
            
               so zreteľom na Zmluvu o ES, a najmä na jej článok 276,
            
         
               —
            
            
               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
            
         
               —
            
            
               so zreteľom na nariadenie Rady (ES) č. 2667/2000 z 5. decembra 2000 o Európskej agentúre pre obnovu (4), a najmä na jeho článok 8,
            
         
               —
            
            
               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
            
         
               —
            
            
               so zreteľom na článok 71 a prílohu V k rokovaciemu poriadku,
            
         
               —
            
            
               so zreteľom na správu Výboru pre kontrolu rozpočtu (A6-0169/2009),
            
         
               A.
            
            
               keďže Európsky dvor audítorov (EDA) vyhlásil, že získal primeranú istotu o tom, že účtovná závierka za rozpočtový rok 2007 poskytuje spoľahlivé informácie a že príslušné operácie sú zákonné a riadne;
            
         
               B.
            
            
               keďže 22. apríla 2008 Európsky parlament udelil riaditeľovi Európskej agentúry pre obnovu absolutórium za plnenie rozpočtu agentúry za rozpočtový rok 2006 (6);
            
         
               1.
            
            
               pozitívne konštatuje, že podobne ako v prípade rozpočtového roku 2006, aj teraz EDA považuje plnenie rozpočtu agentúry za uspokojujúce;
            
         
               2.
            
            
               pripomína, že mandát agentúry uplynul 31. decembra 2008;
            
         
               3.
            
            
               bol svedkom mnohých dôkazov o tom, že agentúra má k dispozícii nielen systémy (logistiku, systémy IT a iné) na rýchle nasadenie veľkej podpory v oblastiach prekonávajúcich následky konfliktu, ale aj overené odborné znalosti a know-how v plánovaní a realizácii vysokokvalitnej pomoci, ktorá bola skutočným prínosom;
            
         
               4.
            
            
               ľutuje skutočnosť, že Komisia nerešpektovala uznesenia o absolutóriu za rozpočtové roky 2005 a 2006, v ktorých žiadal o predĺženie činnosti agentúry, ktorá sa skončila v roku 2008, a má obavy z následnej hrozby, že EÚ môže prísť o veľkú časť odborných znalostí, ktoré agentúra zhromaždila za posledných osem rokov;
            
         Následné kroky v súvislosti s udelením absolutória za rok 2006
   
               5.
            
            
               pripomína, že vo svojom uznesení o absolutóriu Komisii za rok 2006 ju požiadal, aby ho pravidelne informovala o presune činností z agentúry na delegácie;
            
         
               6.
            
            
               konštatuje, že Komisia v odsekoch 201 a 203 svojho dokumentu o následných krokoch v súvislosti s udelením absolutória Komisii za rok 2006 prisľúbila, že bude Európsky parlament informovať o presune činností z agentúry na delegácie a o jednotlivých etapách uzavretia agentúry (7);
            
         
               7.
            
            
               berie na vedomie vyhlásenie Komisie v dokumente o následných krokoch v súvislosti s udelením absolutória Komisii za rok 2006 o tom, že agentúra ukončí všetky prevádzkové činnosti do konca septembra 2008, že agentúra bude mať tri mesiace, od októbra do decembra 2008, na dokončenie jej administratívneho uzavretia a že v roku 2009 bude bunka pripojená ku Komisii poverená uzatvorením agentúry vykonávať počas niekoľkých mesiacov zvyšné administratívne činnosti;
            
         
               8.
            
            
               konštatuje, že Komisia poslala predsedovi Výboru pre kontrolu rozpočtu niekoľko informačných oznámení týkajúcich sa spolupráce medzi Komisiou a agentúrou počas prechodného obdobia 2007 – 2008 (8);
            
         
               9.
            
            
               na základe štvrtého informačného oznámenia zo 7. októbra 2008 konštatuje, že Komisia predloží konečnú správu o postupnom ukončení činnosti agentúry po zostavení konečných účtovných výkazov agentúry a ukončení činnosti bunky poverenej jej uzavretím; očakáva prijatie tejto správy;
            
         Potenciálne riziká týkajúce sa presunu činností z agentúry na delegácie
   
               10.
            
            
               konštatuje, že EDA vo svojej výročnej správe za rok 2007 identifikoval tri potenciálne riziká súvisiace s presunom činností z agentúry na delegácie:
               
                           a)
                        
                        
                           z dôvodu viacročného charakteru činnosti agentúry stále ostávajú nevyužité rozpočtové prostriedky vo výške 453 000 000 EUR, ktoré sa musia použiť v rokoch po roku 2008, ktorý je posledným rokom činnosti agentúry;
                        
                     
                           b)
                        
                        
                           usmernenie vydané Komisiou 11. júna 2008 o presune evidencie nepokrýva všetky položky v súvahe agentúry;
                        
                     
                           c)
                        
                        
                           kumulovaný prebytok vo výške 180 000 000 EUR vykázaný v súvahe agentúry k 31. decembru 2007 bude musieť Komisia tiež prevziať po skončení mandátu agentúry;
                        
                     
         
               11.
            
            
               žiada Komisiu, aby informovala príslušný výbor Európskeho parlamentu o tom:
               
                           a)
                        
                        
                           ako sa použijú nevyužité rozpočtové prostriedky;
                        
                     
                           b)
                        
                        
                           či bolo uzavreté memorandum o porozumení medzi agentúrou a Komisiou zahŕňajúce všetky položky v súvahe agentúry alebo akým iným spôsobom Komisia zabezpečila úplnosť presunu celej evidencie a všetkých položiek;
                        
                     
                           c)
                        
                        
                           ako bude Komisia spravovať kumulovaný prebytok vo výške 180 000 000 EUR vykázaný v súvahe agentúry k 31. decembru 2007;
                        
                     
         
               12.
            
            
               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 23. apríla 2009 o finančnom hospodárení a kontrole agentúr EÚ (9).
            
         
      (1)  Ú. v. EÚ C 278, 31.10.2008, s. 13.
   
      (2)  Ú. v. EÚ C 311, 5.12.2008, s. 42.
   
      (3)  Ú. v. ES L 248, 16.9.2002, s. 1.
   
      (4)  Ú. v. ES L 306, 7.12.2000, s. 7.
   
      (5)  Ú. v. ES L 357, 31.12.2002, s. 72.
   
      (6)  Ú. v. EÚ L 88, 31.3.2009, s. 150.
   
      (7)  Pracovný dokument útvarov Komisie, príloha k správe Komisie pre Európsky parlament o následných krokoch k postupu udelenia absolutória za rok 2006 [SEC(2008) 2579].
   
      (8)  Oznámenia sú k dispozícii na internetovej stránke Výboru pre kontrolu rozpočtu.
   
      (9)  Pozri stranu 206 tohto úradného vestníka.